amazinggracebibleinstitute.com
1 Öйлöр лö кÿндер керегинде слерге бичийтени керек jок, карындаштар. 2 Кайраканныҥ кÿни тÿнде уурчы чылап келерин бойыгар дабыжу билеригер. 3 «Амыр, кайдаҥ да jеткер jок» дешкилеп турза,олорго сакыбаган jанынаҥ jайраду табарар. Ол барлу ÿй кижиге табарып толголткон оорудый болор. Олор мынаҥ бир де кыйыжыпболбос. 4 Слер дезе, карындаштар, карачкыда эмезигер, ол кÿн слерге уурчы чылап jеде конбос. 5 Слер ончогор — jарыктыйы ла тÿштийиинегер. Бис тÿндийи де, карачкыныйы да эмезис. 6 Анайдарда, öскöлöри чилеп уйуктабайлы, jе ойгу ла эрÿÿл бололы. 7 Уйуктап турганкижилер тÿнде уйуктайдылар, ичип тургандары тÿнде ичинип аладылар. 8 Бис дезе, тÿштийи бойыбыс, эрÿÿл бололы. Бойыбыска бÿдетенин ле сÿÿшти алалы, ол кöö-куйагыс болор; аргадаларыс деп,бойыбыска ижемjини алалы, ол темир бöрÿгис болор. 9 Кудай бистичугул кöрзин деп эмес, Иисус Христос Кайраканыс ажыра аргадашалзын деп туткан. 10 Ойгу ба, айса уйуктап jатканыс па, Оныла кожоjÿрзин деп, Ол бис учун öлгöн. 11 Оныҥ учун, эмди эдип турганыгар чылап, бой-бойыгарды кöкÿдип, бой-бойыгарды тыҥыдыгар.